Ичо, Каори

Каори Ичо (, 13 июнь 1984 чыл, Хатинохе, Аомори) — япон херээжен спортсмен, хостуг хүрештиң мөгези. Делегейде мөгелер аразында төөгүде бир дугаар Олимпиаданың 4 дакпыр чемпиону. 

 Намдары 
Каори Ичо 1984 чылдың июнь 13-те Японияның Аомориде Хатинохеге төрүттүнген. 

Бичии тургаш-ла, хүреш секциязынче барып эгелээн. Баштайгы барган 2002 чылдың хостуг хүрешке уруглар аразынга делегей чемпионадынга-ла 63 килге чедир мөгелер аразынга шүген.

Оон эгелээш-ле 2007 чылга чедир чер-ле чарыны черге дээп көрбээн мөге. Ынчан ол Азия чемпионадынга кыдат уругга октаткаш, 8 дугаар чер алган.

2004 чылдан эгелээш, 2004, 2008, 2012 база 2016 чылдарда Олимпиадаларга чүгле алдын медальдар ап турган. Хүрештиң төөгүзүнде бир дугаар (херээжен-даа, эр-даа спортсменнер аразынга) Олимпиаданың дөрт дакпыр чемпиону.

Делегейниң 10 дакпыр чемпиону. Азияның 4 дакпыр чемпиону. 

2014 чылдан тура 58 килге хүрежи берген, колдуу тиилелгелерин 63 килге чедип ап чораан. 

2016 чылда Иван Ярыгин аттыг Гран-при турнирге Красноярскыга финалга моол кыс мөге  Пурэвдорджийн Орхонга 10:0 кылдыр октадыпкан. Төөгүлүг болуушкун деп чоннуң сеткилинде артып калган. 

Каори Ичонуң улуг угбазы Тихару Ичо база хостуг хүреш хүрежип чораан. 2 катап 2004 база 2008 чылдарда Олимпиадаларның мөңгүн шаңналының эдилекчизи.

 База көр 

 Ёсида, Саори
 Олимп оюннарының хөй дакпыр тиилекчилери

 Демдеглелдер 

Аңгылал:Июньнуң 13 төрүттүнген